Tekst til brugsanvisning – Stroxx Duststop Coating

Anvendelse:

* Stroxx Duststop Coating anvendes til at minimere risikoen for spredning og indånding af sundhedsskadelige fibre og støv.
* Stroxx Duststop Coating kan anvendes til følgende:
* Til at binde historisk støv, fibre og andre sundhedsskadelige stoffer ved renovering og nedbrydning.
* Til at binde fibre og historisk støv ved nedtagning af tagplader, isolering og andet byggemateriale.
* Ved anvendelse af Stroxx Duststop Coating reduceres risiko for spredning af fibre og partikler til andre områder og efterfølgende rengøring bliver lettere.
* Anvendelse af Stroxx Duststop Coating erstatter ikke rengøring i henhold til Arbejdstilsynets regler.
* Stroxx Duststop Coating bør ikke anvendes på overflader der efterfølgende skal males eller på anden vis overfladebehandles.

Anvendelse på asbestholdigt materiale:

* Stroxx Duststop Coating anvendes med fordel til at binde asbestfibre ved kilden inden afmontering og bortskaffelse af asbestholdigt materiale som tagplader, skifereternit og isolering med asbestfibre. Derved reduceres antallet af asbestfibre der skal støvsuges væk.
* Stroxx Duststop Coating sprøjtes på en række af tagplader før nedtagning og ved skifereternit behandles taget et område ad gangen, der så nedtages.
* Undgå at behandle for store områder ad gangen, da overfladen kan blive glat – ligeledes skal væske der drypper fra taget opsamles og behandles som asbestaffald.
* Isolering med asbestfibre behandles med Stroxx Duststop Coating indtil overfladen er befugtet og efterfølgende håndteres isoleringen forsigtigt og pakkes i sække til asbestaffald som beskrevet i asbestbekendtgørelsen.
* Stroxx Duststop Coating må ikke påføres emner der senere skal støvsuges og rengøres for asbestfibre.
* Andet asbestholdigt materiale vædes med Stroxx Duststop Coating og behandles efterfølgende som asbestaffald.

Anvendelse til binding af historisk og sundhedsfarligt støv og fibre hvor der ikke er asbest – Typisk i byggerier efter 1986, hvor der blev indført totalforbud for brug af asbest i byggeri og industriprodukter.

* Stroxx Duststop Coating påføres med rygsprøjte indtil området er befugtet og der kan nu arbejdes med minimale gener. Hvis støv ligger i bunker eller i lag på flere millimeter kan Stroxx Duststop Sweeping med fordel anvendes.

Stroxx Duststop Coating erstatter ikke brug af åndedrætsværn og andre lovpligtige værnemidler og ved asbestarbejde skal asbestbekendgørelsen følges.

Dækkeevne og blandingsforhold:

Stroxx Duststop Coating er klar til brug og har en dækkeevne på 10-15 m2 afhængig af underlaget – hvis underlaget er særligt porøst eller sugende, reduceres dækkeevnen.

Stroxx Duststop Coating omrystes og påføres de udvalgte overflader med elektrisk eller manuel sprøjte. Airless – eller tryksprøjte må ikke anvendes da der så er risiko for at fibre og støv hvirvles op.

Efter Stroxx Duststop Coating er påført kan arbejdet påbegyndes 15-30 minutter efter.